देखिये के टर्मिनल्स के सिरों कोई पावडर जैसा जमाव तो नहीं हो गया है, यह हरे, नीले, सिलेटी, या सफ़ेद, रंग का  हो सकता है। कोरोज़न को टर्मिनल्स से साफ़ करके उनको चमकाने के लिए, एक एमरी कपड़े या 100-ग्रिट वाले रेगमाल का इस्तेमाल करिए। ध्यान रखिएगा कि बैटरी का एसिड कोरोसिव होता है इसलिए उसे अपनी खाल और कपड़ों पर मत पड़ने दीजिएगा। पुरानी बैटरी की फोटो खींच लीजिये या उसका विवरण, जैसे कि उसका साइज़, आकार और पार्ट नंबर कहीं नोट कर लीजिये। किसी ऑटो पार्ट स्टोर में जाइए और यह जानकारी दुकानदार को दे दीजिये और साथ में अपनी वेहिकल का वर्ष, मेक, मॉडेल और इंजिन का आकार बता दीजिये। वे आपको उचित रिप्लेस्मेंट उपलब्ध करा देंगे।  ऑटोमोटिव बैटरियाँ साइज़ और इलेक्ट्रिकल कैपेसिटी के अनुसार भिन्न-भिन्न हो सकती हैं, इसलिए यह ध्यान रखिएगा कि आप वही ख़रीदें जो आपकी वेहिकल के लिए विशेष रूप से उपयुक्त हो। अगर आप यूएस में रहते हैं, आप शायद अपनी पुरानी बैटरी साथ ले जाना चाहेंगे। कुछ ऑटो पार्ट स्टोर आपकी पुरानी बैटरी वापस खरीद भी सकते हैं जिससे आपको नई बैटरी के लिए “कोर फ़ी (core fee)” नहीं देनी पड़ती है। अगर ऑटो पार्ट स्टोर आपसे पुरानी बैटरी नहीं ख़रीदते हैं, तब उससे छुटकारा पाने के लिए, उसे किसी सर्विस या रिसाइकलिंग (recycling) केंद्र पर ले जाइए। उसे यूं ही फेंक मत दीजिएगा क्योंकि उसमें कोरोसिव सामग्री होती है। नई बैटरी को बैटरी ट्रे में रखिए और उसे ब्रैकेट्स में अटका दीजिये। बैटरी को ब्रैकेट से निकालने के लिए आपने जो भी प्रक्रिया अपनाई थी, बस उसका उल्टा करिए। उसके बाद कोरोज़न से बचाने के लिए प्रत्येक टर्मिनल पर लीथियम ग्रीज़ की एक पतली लेयर लगा दीजिये।  यह सुनिश्चित करिए कि बैटरी उसी दिशा में लगी है जैसे पहले लगी थी। यह जांच कर लीजिये कि ब्रैकेट पर सभी फ़ासेनर्स (fasteners) ठीक से अटके हुये हैं ताकि आपके ड्राइव करते समय बैटरी थरथराए और हिले नहीं। पॉज़िटिव और निगेटिव टर्मिनल्स के अलावा लीथियम ग्रीज़ एंजिन के किसी भी और भाग पर मत छिड़किएगा। जिस टाई से आपने पॉज़िटिव केबल को इंजिन बे से अटकाया हो उसे खोल दीजिये, बस यह ध्यान रखिएगा कि उसका सिरा किसी धातु से न छू जाये। केबल को टर्मिनल पर रखिए और रेंच की सहायता से उसे कस दीजिये। अगर बैटरी में हो, तब टर्मिनल पर कवर लगा दीजिये। केबल टाई को हटाने के लिए प्रक्रिया को दोहराइए और निगेटिव केबल को निगेटिव टर्मिनल से फिर से अटैच (attach) करिए। क्लैंप को रेंच से कस दीजिये, और यह सुनिश्चित करिए कि न तो रेंच और न ही निगेटिव केबल किसी धातु की चीज़ के संपर्क में आए, क्योंकि इससे ख़तरनाक इलेक्ट्रिकल डिस्चार्ज हो सकता है। अगर आपकी बैटरी का प्लास्टिक का कवर हो, तब इस समय उसे रीप्लेस कर दीजिये। यह जांच लीजिये कि आपने हुड के नीचे से सभी टूल्स उठा लिए हैं, और फिर उसे बंद कर दीजिये। अगर आपने सभी कुछ ठीक से किया है – और बैटरी वास्तव में उन सभी समस्याओं की जड़ में थी, जो आपको हुई थीं – आपकी कार को तुरंत चालू हो जाना चाहिए। अगर आवश्यक हो, तब अलार्म कोड को एंटर करिए। यह सुनिश्चित कर लीजिये कि आपकी सभी इलेक्ट्रॉनिक डिवाइसेज़ ठीक से काम कर रही हैं, फिर अपनी घड़ी, रेडियो तथा नेवीगेशन सिस्टम को रीसेट करिए।
Clean the battery terminals to remove corrosion. Buy the correct replacement battery. Secure the new battery to the bracket and grease the terminals. Reconnect the positive cable first. Reconnect the negative cable next. Close the hood and start your vehicle.